CELEX: C2004/228/34
Language: lt
Date: 2004-09-11 00:00:00
Title: 2004 m. birželio 8 d. Teisingumo Teismo (antroji kolegija) nutartis, Byloje C-268/03 (Rechtbank van eerste aanleg te Antwerpen prašymas priimti prejudicinį sprendimą): Jean Claude De Baeck prieš Belgische Staat („Darbo reglamento 104 straipsnio 3 dalis — Mokesčių teisės aktai — Fizinių asmenų pajamų mokestis — Bendrovės didelės kapitalo dalies perleidimas — Gauto pelno apmokestinimo būdai“)

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/18
            
         
      TEISINGUMO TEISMO (antroji kolegija)
   
      NUTARTIS
   
   2004 m. birželio 8 d.
   Byloje C-268/03 (Rechtbank van eerste aanleg te Antwerpen prašymas priimti prejudicinį sprendimą): Jean Claude De Baeck prieš Belgische Staat (1)
   
   („Darbo reglamento 104 straipsnio 3 dalis - Mokesčių teisės aktai - Fizinių asmenų pajamų mokestis - Bendrovės didelės kapitalo dalies perleidimas - Gauto pelno apmokestinimo būdai“)
   (2004/C 228/34)
   Bylos kalba: olandų
   Byloje C-268/03 dėl Rechtbank van eerste aanleg te Antwerpen (Belgija) pagal EB sutarties 234 straipsnį Teisingumo Teismui pateikto prašymo priimti prejudicinį sprendimą šio teismo nagrinėjamoje byloje tarp Jean Claude De Baeck ir Belgische Staat, dėl EB sutarties 43, 46, 48, 56 ir 58 straipsnių išaiškinimo, Teisingumo Teismas (antroji kolegija), susidedantis iš kolegijos pirmininko C. W. A. Timmermans (pranešėjas), teisėjų C. Gulmann, J.-P. Puissochet, J. N. Cunha Rodrigues ir N. Colneric, generalinis advokatas: F. G. Jacobs, sekretorius: R. Grass, 2004 m. birželio 8 d. priėmė nutartį, kurios rezoliucinėje dalyje nurodyta:
   
               1)
            
            
               Tokia nacionalinės teisės norma, kokia buvo numatyta Belgijos pajamų mokesčių kodekso redakcijos, galiojusios pagrindinės bylos aplinkybių metu, 67, 8o ir 67 ter straipsniuose pagal kurią, išskyrus profesinės veiklos atvejį, pelnas gautas už atlyginimą perleidžiant bendrovių, asociacijų, įstaigų ar organizacijų akcijas ar kapitalo dalis yra apmokestinamas, kai perleidžiama užsienio bendrovėms, asociacijoms, įstaigoms ar organizacijoms, nors tokiomis pat aplinkybėmis pelnas nėra apmokestinamas, kai perleidžiama Belgijos bendrovėms, asociacijoms, įstaigoms ar organizacijoms, prieštarauja EB sutarties 43 ir 48 straipsniams, jei perleistas dalyvavimas suteikia jo turėtojui tam tikrą įtaką bendrovės sprendimams ir jam leidžia nulemti jos veiklą.
            
         
               2)
            
            
               Jei perleistas dalyvavimas nesuteikia jo turėtojui tam tikros įtakos bendrovės sprendimams ir jam neleidžia nulemti jos veiklos, nurodyta teisės norma prieštarauja EB sutarties 56 straipsniui.
            
         
      (1)  OL C 289, 2003 11 29.